En gruppe rumænske romaer får ikke en krone i erstatning, selv om det stred mod både dansk lov og EU's regler, da de i sommeren 2010 blev anholdt og udvist for at campere på Amager.

Allerede i 2011 valgte Integrationsministeriet at annullere den uretmæssige behandling af i alt 14 EU-borgere.

Men mandag siger Østre Landsret nej til et ønske om kompensation. Dermed frifindes Rigspolitiet for et krav om 6400 kroner til hver af sagsøgerne.

Læs også : Borgmestre kritiserer Papes romaforslag: Pas på ikke at flytte problemet til os

Det var i en stor politiaktion, at politiet i juli 2010 slog til mod romaer i en teltlejr på Amager Fælled og i et nedlagt postværksted på Amager.

Men den vurdering viste sig altså at være forkert.

Romaerne er nemlig EU-borgere, og deres forbrydelse ligger ifølge Integrationsministeriet under bagatelgrænsen for, hvad man administrativt kan udvise en EU-borger for.

Under sagen i Østre Landsret, som var anlagt af fem af de udviste, har Rigspolitiets advokat insisteret på, sagsøgerne var for sent ude.

- Kravet er forældet. Og så er sagen ikke meget længere end det. Man er kommet for sent med stævningen, sagde advokat Jakob Pindborg.

Mandag formiddag har det ikke været muligt at få oplyst, om det er den omstændighed, som har gjort udslaget i landsretten, eller om frifindelsen sker af andre årsager.